Europahymnen

Europahymnen er den melodien som brukes til å symbolisere både Europarådet og EU. Melodien kommer fra siste sats av Beethovens niende symfoni fra 1823, der han satte musikk til Friedrich von Schillers lyriske vers Ode til gleden fra 1785. Hymnen har ingen tekst, bare musikk. Den er ment å uttrykke idealer om frihet, fred og solidaritet. Den er fra EUs side, ment ikke bare å symbolisere EU, men Europa i vid forstand.

Richard Nikolaus von Coudenhove-Kalergi foreslo i 1955 Beethovens versjon som europeisk hymne. I 1972 ble hymnen vedtatt av Europarådet, og fra 1985 har hymnen også vært Den europeiske unions hymne. Etter ønske fra Europarådet arrangerte Herbert von Karajan tre offisielle instrumentalversjoner, en for klaver, en for blåseinstrumenter og en for orkester. Traktaten om en forfatning for Europa slo også fast at hymnen er Den europeiske unions hymne.

Referanser 

Den europeiske unions symboler
Europarådet